Tere tulemast saatesse "Pöördepunkt".
Oleme Calvary Worship Centre'is, ühes Kanada suurimas koguduses.
Tänases saates on traagiliselt poja kaotanud ema,
kanada näitleja ja laulja ning noormees,
kes oli nii rõhutud, et üritas enesetappu.
Sellest kõigest juba tänases saates.
LOOTUS
VÕIT
ELU
PÖÖRDEPUNKT
Tere tulemast.
Marika on Kanadas tuntud muusik.
Tema laule mängitakse nii kristlikes kui muudes raadiotes.
Ta esineb koos Michael W. Smithi ning teiste tuntud lauljatega.
Täna on ta meil külas.
Tere Marika, kuidas läheb? - Hästi, tänan kutsumast.
Avastasin juhuslikult, et oleme mõlemad elanud Inglismaal.
See on tõsi.
Kas Newcastle's? - Jah.
Mida sa mäletad Newcastle'st?
Mäletan keelemurret, millest oli raske aru saada.
Kui elasid seal ega saanud aru, pidi tõesti raske olema.
Olen elu jooksul rääkinud viit murret, hetkel on viies.
Nüüd elad ja töötad Kanadas.
Kasvasid üles kristlikus peres.
Räägi oma lapsepõlvest.
Isa oli rooma-katoliiklane ja ema seitsmenda päeva adventist.
Ema viis mind Inglismaal baptisti- ja metodistikirikusse.
Jumal oli alati me peres ning mu isiklikus elus.
Alles Kanadas liitusin nelipühi noortega,
kes olid täiesti teistsugused.
Alles siis hakkasin tegelikult aru saama,
kes on Jumal ja kes olen mina Temas.
Tulid siis kenast rahulikust metodistikiriku taustast
ja sattusid häälekate nelipühilaste keskele.
Mulle sobis, natuke elavam.
Andsid oma elu Jumalale ja Jeesusele.
Mis edasi sai?
Kogu elu muutub.
Kasvasin üles, tundes Jumalat.
Suurim pöördepunkt oli arusaamises,
mis vahe on kirikus käimisel ja Jumala armust osasaamisel.
See oli suur asi.
Kui kasvad üles sellises kultuuris,
on kerge libiseda religiooni ning unustada suhe.
Mu elus olid mõned olukorrad, kus mul tuli lahti lasta
ja anda kõik Jumalale anda, sest ma ei saanud enam midagi teha.
Need Jumala-lood muutsid mind.
Laulude kirjutamine ja laulmine...
Ütlesid enne saadet,
et hakkasid hiljem laulma, kuid mängisid pilli juba noorena.
Kas laulegi kirjutasid noorena?
Püüdsin aga mitte eriti häid.
Kolisime väikesesse maakohta Kanadas
ja mul polnud mentorit, kes oleks mind pop-stiilis juhendanud.
Ma ei leidnud sellest väikelinnast laulukirjutajat,
seega oli kirjutamine hädaabinõu, et saaksin üldse midagi laulda.
Sealt algas mu laulude kirjutamine.
Olen aastate jooksul reisinud
ning kohanud teisi produtsente ja laulukirjutajaid.
Jumal tõi mu juurde eri inimesi,
kellega koos töötada ning nii algaski mu karjäär.
Sinu laulud on laialt tuntud ja neid mängitakse
nii sekulaarses kui kristlikus raadios, seal hulgas ka telesaadetes.
Millised on su enda lemmikud?
Ilmselt kõige viimane, "Real life story".
Olen olnud 15 aastat abielus
ja tahtsin armastuslaulu, mis tähistaks meie teekonda.
Palju laule räägib murtud südameist ja lahkuminekuist,
mis on tegelikkus nii koguduses kui väljaspool.
Mina aga tahtsin laulu, mis räägiks minu enda teest.
Inimesed võivad sellega samastuda,
aga minu jaoks oli see uus algus ja tahtsin tähistada armastust.
Kas on mõni laul, mille oleksid tahtnud ise kirjutada?
Mida sa silmas pead?
Mina sooviksin, et oleksin kirjutanud näiteks
Michael Jacksoni "Bad" - puhtalt rahalistel põhjustel.
Kas on laulu, mida kuulates mõtled:
"Oh, oleks see olnud mina, kes selle kirjutas.
Oleksin nii hea meelega ise selle autor!"
Raske küsimus.
Arvan, et Adele'i "Hello".
Usun, et igaüks sooviks seda.
Mis puudutas selles laulus just sind?
Raske öelda.
Meloodia ja Adele'i esitus on uskumatud.
See on võimas laul.
Sõnad mind ei kõneta, sest need ei käi minu kohta.
Meloodia ja esitus on võimsad.
Need puudutavad emotsioone igal tasandil.
Nüüd ma ei saa seda laulu oma peast välja.
Peaksime vestlema ja sina saama kogu tähelepanu,
aga minu peas on ainult "Hello".
Sa reisid palju ja sul on võimalus liikuda
nii sekulaarses kui ka kristlikus maailmas.
Mis on sind sellel teekonnal julgustanud edasi minema?
Paljud peavad valima, kas sekulaarne või kristlik.
Sina teed mõlemat. - Tõsi, ma ei lahuta neid kaht.
Noore kristlasena mulle õpetati, et on kristlased ja mittekristlased.
Alustasin kristliku muusikuna, kuid mind ei võetud nii hästi vastu.
Osalt ehk seepärast,
et tahtsin kirjutada muusikat, mis jõuaks kõigini.
Jumal avas mulle ukse popmuusikasse
ning sealt algaski mu raadio-, tele- ja filmikarjäär.
Tahtsin algusest peale kirjutada lihtsalt muusikat.
Ma ei ütleks, et see on sekulaarne,
viidates asjaolule, et selles ei ole Jumalat.
Kõik mu laulud on kas inspireeritud Jumalast või Tema antud.
Pole vahet, kas seda mängitakse pop-raadios või kristlikus.
Ma ei taha kedagi välja arvata.
Arvestan sellega ka praegu.
Inimesed tahavad muidugi neid kaht lahutada.
Mõned kristlikud jaamad kahtlevad, kas need on ikka piisavalt kristlikud.
Ütlen, et mina olen ju kristlane, armastan Jeesust ja kõik on Temas.
Mõned küsivad, kas see on ikka piisavalt kristlik.
Mida siis minu kohta öelda?
Tean, et mind liigitatakse sageli väljapoole.
Ma ei taha, et keegi peaks end minu muusikat kuulates nii tundma.
Aitäh, et tulid saatesse. - Aitäh kutsumast.
Sa ei saa lahkuda, midagi meile mängimata.
"Hello".
Mängin katkendi oma uuest loost "Real life story".
Ära karda teel olles ära leppida
Sul on vaid üks elu elada
Tean, et armastus on tähtsaim asi
Kirjutagem täna õhtul oma lugu, täna õhtul
Sina ja mina
Pöördepunkti-kogemus ei pea lõppema koos saatega.
Järgi meid sotsiaalmeedias.
Kathy Nisbet jäi 3-aastaselt orvuks.
Ta elutee on täis saatuselööke, kuid ta on kõigest läbi tulnud.
Täna on ta meiega.
Kathy, aitäh, et tulid. - Tänan kutsumast.
Alustame algusest.
Jäid 3-aastaselt orvuks.
Kui vaatad sellele ajale tagasi,
mis on su kõige varasemad mälestused?
Kõige hullem oli siis, kui mind pandi kasuperre.
Seal oli nii palju sõnalist kui füüsilist vägivalda.
See niinimetatud kasuisa kasutas teravate piidega
koertele mõeldud terasharja, et kammida minu juukseid.
Ta sidus need nii tugevaks hobusesabaks,
et pead keerates tulid juuksed pea küljest lahti.
Peksmised.
Kord peksis ta mind peene plastiktoruga.
Vorbid olid väga valusad.
Nad panid mu ihuüksi tuppa kinni, ilma arstiabi ja hooleta.
See oli kohutav, kuna kunagi ei teadnud, mis järgmiseks.
Kogu aeg olid pinges, sest iga hetk võis jälle midagi juhtuda
kas verbaalses või füüsilises mõttes.
Sinuga juhtus terve pikk rida asju, üks hullem kui teine,
aga mind pani imestama, kui hea ujuja sa olid.
Kuidas sa selleni jõudsid?
Mu kasuema, kes mu lapsendas, sõitis minuga suvel
iga päev basseini äärde ja pani mind ujumistrenni.
Istusin basseini ääres ja lihtsalt röökisin.
Ma ei tahtnud olla vees keset võõraid inimesi.
Tema istus teisel pool aeda ja lasi sel sündida, kaks aastat.
6-aastaselt olin juba nii kaua näinud inimesi ujumas,
et mul sai villand ja tõusin üles ning läksin sügavasse otsa,
tegin pea ees täiusliku hüppe ja hakkasin kroolima.
Nädal hiljem panid nad mind võistlema ja ma võitsin.
Sellest sai mu sõltuvus.
Ma pidin võitma!
Kolmas või teine koht ei kõlvanud, sest pidin alati olema esimene.
Millal tuli Jeesus pilti?
Kui oli 15aastane.
Me keskkooli tuli Kaliforniast kõnelema üks Jeesus-friik.
Ta sai mind vaimustuma, sest olin olnud katoliiklane,
kuid sellist Jeesust ma küll ei teadnud.
Ma tahtsin rohkem kuulda.
Nad olid saanud mu tähelepanu ning ma järgnesin neile.
Lasin tundidest jalga, et neile järgi minna.
Sattusin nende piiblitundi ja andsin oma elu Issandale.
See ei kestnud kuigi kaua,
sest ma ei teadnud midagi osadusest ega piibli lugemisest.
2 aastat hiljem ülestõusmispühadel sain uue võimaluse.
Ülestõusmishommikul andsin oma elu taas Isandale.
Olin vaadanud filmi, mis puudutas mind
nii sügavalt ja imeliselt, et tulin taas usule.
Olen sellest ajast peale Jumalat järginud,
vahel üles, vahel alla, aga imeline elu.
Aeg saab otsa, meil on vaid 2 minutit jäänud.
Tahan väga, et räägiksid veel oma pojast Joelist.
Said poja ja kuulsid,
kuidas Jumal rääkis sulle temast, kuid hiljem sa kaotasid ta.
Räägi sellest.
Hoidsin esimest korda Joeli süles ja vaatasin talle silma,
kuid Isand ütles mulle selgelt, et ta ei jää kauaks.
Tal oli ka kaksikõde,
kelle eest pidime hoolitsema, seega me unustasime selle.
Kasvades ja vanemaks saades hakkas Joel ütlema asju nagu:
"Ema, ma ei taha olla siin vaid koos Jeesusega. Tahan koju."
See, mida Isand oli öelnud,
hakkas täide minema nii tema kui minu elus.
Ükskord ta küsis minult,
kas see häirib mind, kui ta niimoodi räägib.
Ütlesin: "Loomulikult häirib!
Olen su ema ja armastan sind ega taha sind kunagi kaotada
aga oleme Kristuses kaaspärijad ning seda ma tahan."
Kui palju aastaid läks sellest esimesest sõnumist,
kuni sa ta kaotasid?
Ta suri 22-aastasena.
Rääkisime temaga ja ta küsis, mida ta peaks tegema.
Ütlesin, et ta palvetaks, et ta elus sünniks Isanda tahe.
Ta oli siis umbes 18.
See oli meile väga raske.
Ma võitlesin Isandaga, öeldes, et ma ei ole piisavalt tugev.
"Sa ei saa teda ära võtta, sest ma pole piisavalt tugev!"
Kartsin, et see hävitab mu, sest olime Joeliga väga lähedased.
Isand küsis minult: "Kas sa pühendasid ta Mulle?"
Ütlesin jah.
Tema ütles: "Ta on minu."
Nõustusin ja astusin sammu tagasi.
Sellest peale hakkas Isand mind valmistama.
Ta valmistas ette mu abikaasa Briani ning ütles talle, et kaotame ta,
ühtlasi ka kaksikõe, seega terve meie pere.
Mul on sulle veel üks küsimus.
Sul oli juba enne seda terve rida katsumusi selja taga.
Kui Joel suri, küsisid Jumalalt, miks, ehkki Ta oli sulle juba ette öelnud.
Kuidas tulid südamevalu ja tühjusega kodus toime?
Ma isegi kirjutasin sellest, kuidas saab olla nii,
et mu sees on korraga nii valu kui rõõm?
Valu poja kaotuse üle aga rõõm, et ta on Isanda juures.
Valu, et ma ei saa teda enam kallistada,
aga teadmine, et ühel päeval ma näen teda jälle.
Valu selle pärast, mida tema õde pidi üle elama,
samas rõõm viljast, mida see valu tõi tema elus esile.
Valu, nähes ta isa tema tuhka mulda sängitamas,
kuid rõõm teadmisest, et see pole tema vaid on Jeesusega
ning isa näeb teda jälle ja kõik saame teda taas kallistada.
Meis oli seega valu ja rõõm.
Kõigil tuleb seda elus ette.
Isand on istutanud mu sisse nii tugevalt teadmise,
et kus on valu, seal on ka rõõm.
Tema võtab valu ja Ta ise on mu rõõm.
Aitäh, Kathy, et jagasid seda meiega.
Järgmiseks lugu mehest, kes tahtis oma kannatustele lõpu teha.
Järgmiseks tema lugu.
"Õnnis on mees, kes peab vastu kiusatuses,
sest kui ta on läbi katsutud,
siis ta saab pärjaks elu,
mille Issand on tõotanud neile, kes teda armastavad."
Ta on kirjutanud raamatu "From a Scum to a Son",
mida loevad tuhanded inimesed maailmas.
Joel Shunmugami elus oli aeg, kus üksindus tahtis ta tappa.
Ta on siin, et sellest rääkida.
Pastor Joel, aitäh, et tulid. - Võtke heaks.
Enne kui räägime üksindusest,
kus tahtsid oma elu lõpetada, ja sellest raamatust,
tahtsin küsida ühe ütluse kohta, mida kuulsin sind mainimas.
Ütlesid, et kasvasid üles "normaalses hindu perekonnas."
Mida sa sellega silmas pead?
Mind kasvatati sündimisest saati hinduna.
Praktiseerisime kõiki traditsioonilisi hindu rituaale.
Need olid pühendatud kõikvõimalikele jumalatele.
Eri rituaale sooritati eri aasta-aegadel.
Kasvasin selle sees ja pidasin seda normaalseks.
Kirjelda natuke neid rituaale, sest kõik ei tea neid.
Üks oli rituaal nimega kavadi, mis oli jumalale tänuandmise rituaal.
Kehasse torgatakse 108 varrast, üks läbi põskede ja keele.
Nii tänatakse jumalat selle eest, mis ta on teinud ja veel teeb.
Nii et tänatakse sellega, et torgitakse oma keha?
Jah. Mul tuli maksta hinda, et jumalale meeldida.
Tean, et läksid läbi eri keerulistest olukordadest.
Sattusid sõjaväkke.
Räägi, kuidas tavalisest hindu noorest sai keegi,
kes tarvitas uimasteid ja langes depressiooni.
Teenisin Singapuris mereväes,
sest iga 18-aastane poiss peab täitma sõjaväekohustust.
Sattusin mereväkke ja teenisin seal 3 aastat.
Osa aega veetsin arestis, sest mu rinnataskud olid nööpimata.
Vanemseersant tuli kontrollima ja mu kaks taskut olid lahti.
Kummagi tasku eest sain 3 nädalat aresti.
Kokku sain 6 nädalat aresti.
Olin üksinda saarel.
Pastor, me ei saa ju teda süüdistada!
Mereväes peabki ju olema laitmatu ning sul taskud lahti!
Teeksid ju kirikus oma diakonitele sama!
Tõsi jah, mind oli kästud taskud kinni panna
aga just sellel päeval unustasin särginööbid kinni panna.
Vanemseersant saatis mind aresti, sest ma ei järginud reegleid.
Kuidas läksid asjad nii halvaks, et tahtsid teha enesetappu?
Minu meelest olid sa täiesti tavaline noormees?
Enesetapumõtted tulid koos heroiini võõrutusnähtudega.
Naine leidis mu taskust heroiini ning viskas aknast välja.
Võõrutusnähtudega seoses mõtlesin, et mulle aitab.
Ronisin 10-kordse maja katusele ning tahtsin alla hüpata,
aga mu naine Ruth tõmbas mind tagasi.
Su elus on palju juhtunud
ja osa sellest on kirjas sinu raamatus "Pätist pojaks".
Mind huvitab, millal Jeesus pilti ilmus ja su elu pöördus?
Huvitav on see, et mees, kes jutlustas ja tõi su päästele,
juhatab teenistust nimega "Pöördepunkt".
Jah, tõsi. Tema nimi on Doug Stringer.
Sain päästetud Singapuris "Teen Challenge" programmis,
kuhu mind sunniti minema, sest olin oma eluga põhjas.
Mul oli tunne, et mu pere ei taha mind ja vihkavad mind,
mistõttu sunnivad mind minema sinna programmi.
Andsin nõusoleku ja läksin.
Kahe nädala pärast jutlustas seal see mees
ja ma imestasin, kust ta mind tunneb.
Me ei teadnud, et see oli Püha Vaim, sest minus ei olnud seda vaimu.
Püha Vaim puudutas mind
ja varsti jooksingi juba ette ning andsin elu Jeesusele.
Olin proovinud kõike peale Jeesuse, nii et proovisin Jeesust ja nutsin.
Püüame siin mõne minutiga tervet eluteed ära rääkida.
Siin sa nüüd oled
ja su raamatut loetakse vanglates, isegi Indoneesias.
Kuidas see juhtus?
Jutlustasin New Westminsteri koguduses Kanadas.
Pärast tulid kaks indoneesia naist minu juurde, ostsid raamatu
ja olid nii elevil, küsides, kas võivad selle tõlkida ja välja anda:
"Me tahame, et ka Indoneesias rahvas sõltuvusest vabaneks."
Andsin neile loa, sest selleks see raamat ju ongi.
Kui kellelgi meie vaatajaist on sugulane tarvitab uimasteid
ja teda pole õnnestunud aidata, kuna näib, et inimene ei tahagi abi.
Ollakse proovinud kõike, kuid inimene ikka hävitab ennast.
Sina tulid sellest välja. Kuidas sa neid julgustaksid?
Kõigepealt, ärge põletage sildu vaid olge ise sillaks.
Seda on väga raske pealt vaadata, kui su sugulane...
Ärge põletage sildu vaid olge ise sillaks.
Jah! Olge sillaks, mis tõmbab inimesed üle.
Minu pere ei andnud alla, kuigi tegin neile haiget.
Arvasin, et nemad tegid mulle haiget.
Nad osutasid mulle armastust,
mis tõi mind programmi "Teen Challenge".
Nii et olge sillaks ja ärge andke alla.
Kui oluline on sulle palve vägi ja Püha Vaim?
Su õde oli esimene.
See on vapustav, sest kaks nädalat enne minu päästet
varastasin Singapuris käeketi ja andsin selle panti,
et osta narkootikume.
Mul tuli see keti omanikule tagastada aga mul polnud raha.
Helistasin oma õele, Estrile Suurbritannias
ja palusin, et ta palvetaks mu eest.
Tegelikult ei palunud palvet vaid raha,
et osta käekett välja ja anda tagasi omanikule.
Tema keeldus, aga pakkus, et võib mu eest palvetada.
Mina ei saanud aru, millest ta räägib?
Vajasin ju raha, mitte palvet.
Kahe nädalaga olin eluga põhjas,
läksin programmi ja andsin oma elu Jeesusele.
Alles siis sain aru palve väest.
Pastor Joel, ekraanil oleva raamatu autor,
suur aitäh sulle, et tulid meie Pöördepunkti.
Rõõm oli siin olla.
Me ei ole veel lõpetanud, püsi meiega.
Piibel ütleb: "Vaim tunnistab koos meie vaimuga,
et me oleme Jumala lapsed."
Pea alati meeles, et Jumal, sinu Isa, on alati su kõrval,
et sind armastada, kaitsta ja õpetada.
Õpi tundma oma taevast Isa.
Ta ootab, et jagada sinuga oma armastust.
Tere tulemast tagasi.
Joeli lugu tuletab meile meelde,
et tühjust meie südames ja elus saab täita ainult Jumal.
Joel proovis kõike: religiooni, uimasteid jm.
Võib-olla on sinuga sama lugu.
Otsid siit ja sealt aga tühjustunne ei kao.
Miks mitte võtta Jeesus juba täna oma ellu vastu?
Piisab lihtsast palvest, millal iganes tahad.
Tee proovi ja anna meile teada, kuidas sul edasi läheb.
Selleks korraks on kõik.
Meie poolt aitäh, et vaatasid.
Õnnistust ja taaskohtumiseni siit, Vancouverist, Kanadast.
Ärka üles ja naerata
Sellest on kaua aega
Läks terve päev
enne kui peatusin, et saaksid mind emmata
Laps ootab, usus tugev
Isand, oled turvapaik, ootan, et pääseda Su juurde
Ei saa lasta päeva minna
Tänamata Sind rõõmu eest, mille tood mu ellu
Oled kui päike, mis paistab mu näole
Armastus nii tõene, et mul ei saa iial küllalt
See tunne ei saa eksitada
Ülistan Sind, vii mind kaasa
See on ilus päev.
Kui raskused sajavad mu unistuste peale
Ei tee see mulle midagi, las see uhub esiklaasi puhtaks
Sa näitad mulle, et Sinus olen ma vaba
Oled ikka mu turvapaik, kuhu igatsen jõuda
Ma ei jäta päevagi vahele, ei lase päevagi mööda
Lasen autokatuse alla, olen valmis lendama
Oled imeline, nagu päike, mis paistab mu näole
Armastus nii tõene, et mul ei saa kunagi küllalt
See tunne ei saa eksitada, ülistan Sind, vii mind kaasa
On ilus päev
Tõlge: Riina Aasa